Jabarkan Etnik dan agama dari Kota Kinabalu dalam bahasa melayu

Laporan Statistik Malaysia 2010 menunjukkan bahawa kawasan bandar Kota Kinabalu mempunyai penduduk seramai 452,058. Pada ketika ini, penduduk di bandar ini mempunyai pelbagai campuran kaum dan etnik yang berbeza. Warga asing membentuk majoriti penduduk bandar dengan 110,556 orang diikuti dengan Cina (93,429), Suluk/Bajau (72,931), Kadazan-Dusun (69,993), Bumiputra (59,607), Melayu Brunei (35,835), Murut dan Lundayeh/ Lun Bawang(2,528), India (2,207) dan lain-lain (5,482). Orang Cina kebanyakannya adalah orang Hakka dan kebanyakannya menetap di kawasan Luyang. Kawasan Penampang didiami oleh Kadazan, kaum Bajau kebanyakannya tinggal di Likas, Sembulan dan Karambunai, manakala Orang Sungai, Murut,  Melayu Brunei Rungus, Lundayeh/Lun Bawang boleh dijumpai di sekitar bandar.

Orang Melayu Brunei dan Bajau beragama Islam. Kadazan , Murut, Lundayeh, Rungus mengamalkan agama Kristian, manakala orang Cina mengamalkan agama Buddha atau Kristian. Terdapat juga sebilangan kecil penganut Hinduisme, Sikhisme, Animisme; sebilangan kecil Sekularisme juga wujud.

Terdapat juga sebilangan besar orang Filipina di Kota Kinabalu. Gelombang pertama pendatang tiba pada abad ke-15 semasa penjajahan Sepanyol, manakala sesetengah pelarian tiba pada awal 1970-an kerana masalah pemberontakan di selatan Filipina. Sebilangan besar daripada mereka hari ini bagaimanapun terdiri daripada pekerja asing yang tiba dari tahun 1970-an sehingga sekarang. Kebanyakan pendatang awal telah bertukar kerakyatan menjadi rakyat Malaysia, namun terdapat juga yang masih hidup tanpa dokumentasi di sekitar bandar ini yang dianggap sebagai pendatang haram. Kebanyakan pendatang Filipina adalah berbangsa Suluk atau Tausūg. Terdapat juga sebilangan besar masyarakat Indonesia yang tinggal di sekitar bandar.

Terdapat sebilangan kecil penduduk India, Pakistan dan Serani yang menetap di sekitar bandar. Baru-baru ini juga bilangan ekspatriat yang tinggal di bandar, sama ada secara sementara atau tetap juga telah meningkat. Kebanyakannya datang dari Korea Selatan, Jepun, Australia, dan juga Eropah.

Perkahwinan campur bukanlah suatu perkara yang luar biasa di sini dan perkahwinan campur antara Cina-Kadazan adalah amat biasa. Anak-anak bangsa campuran Kadazan dan Cina disebut sebagai Sino-Kadazan atau hanya "Sino".